Malema: Myne sal genasionaliseer word, stryd nie teen wittesANc-jeugligaleier, Julius Malema. Foto: SAPA Malema het Dinsdag aan studente van die Universiteit van Limpopo se Turfloop kampus, gesê nasionalisering is reeds afgehandel en dat hy nie kan verstaan hoekom die regering sê hy is besig om die moontlikheid daarvan te ondersoek nie. Male ase uitspraak kom kort nadat president Jacob Zuma aan sakelui gesê het nasionalisering is nie die beleid van die ANC nie. Intussen berig Beeld dat Malema ook gesê het die ANC-jeugliga se stryd is nie teen witmense nie maar dat witmense deel is van die stryd. Hy het ŉ beroep gedoen op witmense om met hulle te deel. Hy sê witmense besit 90% van die grond in die land en dat as hulle Christene was hulle nie ŉ probleem daarmee sou gehad het om te deel nie. Malema se tugverhoor voor die ANC word Donderdag hervat. Hy en vyf van sy kollegas word daarvan aangekla dat hulle die ANC in oneer gebring het en verdeeldheid in die party saai. Studente op die kampus het “Skiet die boer” gedreunsing terwyl hulle vir Malema gewag het. Hy het nie die liedjie gesing nie.